ai4bharat/Pralekha huggingface dataset:
তথ্যওসম্প্রচারমন্ত্রক
ভারতীয় প্যানোরমা ৫৩তম জাতীয় চলচ্চিত্র উৎসবের জন্য নির্বাচিত চলচ্চিত্রগুলির কথা ঘোষণা করেছে
২৫টি কাহিনী চিত্র ও ২০টি অ-কাহিনী চিত্র আইএফএফআই-তে দেখানো হবে
নয়াদিল্লি, ২২ অক্টোবর, ২০২২
ভারতীয় প্যানোরমা বিভাগ আন্তর্জাতিক চলচ্চিত্র উৎসবের জন্য নির্বাচিত ২৫টি কাহিনী চিত্র ও ২০টি অ-কাহিনী চিত্রের তালিকা প্রকাশ করেছে। ২০ নভেম্বর থেকে ২৮ নভেম্বর পর্যন্ত গোয়ায় আয়োজিত ৫৩তম জাতীয় চলচ্চিত্র উৎসবে এগুলি দেখানো হবে।
ভারতীয় প্যানোরমার এই চলচ্চিত্রগুলি সারা দেশের প্রখ্যাত জুরি সদস্যরা নির্বাচন করেছেন। কাহিনী চিত্র বিভাগের জন্য ছিলেন ১২ জন সদস্য, অ-কাহিনী চিত্রের জন্য ছিলেন ৬ জন সদস্য।
অরিন্দম শীল নির্দেশিত বাংলা চলচ্চিত্র ‘মহানন্দা’ ও অভিজিৎ সেন নির্দেশিত ‘টনিক’ এবারে আইএফএফআই-তে দেখানো হবে।
ভারতের সমৃদ্ধ সংস্কৃতি ও ঐতিহ্য চলচ্চিত্রের মাধ্যমে বিশ্ব দরবারে তুলে ধরতেই ১৯৭৮ সালে স্থাপিত হয় ভারতীয় প্যানোরমা।
বিস্তারিত জানতে এই লিঙ্কটিতে ক্লিক করুন – https://pib.gov.in/PressReleasePage.aspx?PRID=1870193
(PG/PM/SB
প্রধানমন্ত্রীরদপ্তর
ভাই দুজ উপলক্ষে দেশবাসীকে শুভেচ্ছা প্রধানমন্ত্রীর
নয়াদিল্লি, ২৯ অক্টোবর, ২০১৯
ভাই দুজ উপলক্ষে দেশবাসীকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় প্রধানমন্ত্রী বলেছেন, এই উৎসব ভাই ও বোনেদের মধ্যে সম্পর্ক আরও দৃঢ় করবে।
CG/SS/DM
(Visitor Counter : 47
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ১৮ই জুন, ২০২১
ভারতে চিকিৎসাধীন সংক্রমিতের সংখ্যা নিম্নমুখী । এই সংখ্যা আরো কমে হয়েছে ৭,৯৮,৬৫৬ । ৭৩ দিন পর এই সংখ্যা ৮ লক্ষের নীচে নামল।
গত ২৪ ঘন্টায় নতুন করে সংক্রমিত হয়েছেন ৬২,৪৮০জন ।
সারা দেশে এ পর্যন্ত মোট সুস্থ হয়েছেন ২ কোটি ৮৫ লক্ষ ৮০হাজার ৬শো ৪৭।
গত চব্বিশ ঘন্টায় আরোগ্য লাভ করেছেন ৮৮,৯৭৭ জন।
পর পর ৩৬ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী।
কোভিড মুক্ত হওয়ার বেড়ে হয়েছে হার ৯৬.০৩%।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ৩.৮%।
পরপর ১১ দিন দৈনিক সংক্রমিতের হার ৫%র কম౼আজ এই হার ৩.২৪%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৩৮.৭১ কোটি।
দেশজুড়ে টিকাকরণ অভিযানে এ পর্যন্ত ২৬ কোটি ৮৯ লক্ষ টিকা দেওয়া হয়েছে।
CG/CB/
(
কৃষিমন্ত্রক
ডালশস্য বপনের এলাকা গতবারের তুলনায় ২.৫ গুণ বেড়েছে; তৈলবীজ চাষের এলাকাও এবার বৃদ্ধি পেয়েছে
নয়াদিল্লি, ১০ জুলাই, ২০২০
কোভিড-১৯ মহামারীর সময় তৃণমূল স্তরে কৃষক এবং কৃষিকাজে সহায়তার জন্য কেন্দ্রীয় কৃষি, সহযোগিতা ও কৃষককল্যাণ দপ্তর একাধিক পদক্ষেপ নিচ্ছে।
খরিফ শস্য চাষের আওতায় এবার বীজ বপনে লক্ষ্যণীয় অগ্রগতি ঘটেছে :
গ্রীষ্মকালীন শস্যের চাষের এলাকা :
ধান – গ্রীষ্মকালীন ধান চাষের এলাকা প্রায় ১ কোটি ২০ লক্ষ ৭৭ হাজার হেক্টর, যা গত বছরের ওই একই সময়ে চাষের এলাকার পরিমাণ ছিল ৯৫ লক্ষ ৭৩ হাজার হক্টর।
ডালশস্য – গত বছরের তুলনায় এবার ডালশস্য চাষের এলাকা প্রায় ৬৪ লক্ষ ২৫ হাজার হেক্টর। গত বছর আলোচ্য সময়ে এই চাষের এলাকার পরিমাণ ছিল ২৪ লক্ষ ৪৯ হাজার হেক্টর।
মোটা জাতীয় দানাশস্য - মোটা জাতীয় দানাশস্য চাষের এলাকা প্রায় গতবারের ওই একই সময়ের ৭১ লক্ষ ৯৬ হাজার হেক্টর থেকে বেড়ে প্রায় ৯৩ লক্ষ ২৪ হাজার হেক্টর হয়েছে।
তৈলবীজ – তৈলবীজ চাষের এলাকাও গতবারের ৭৫ লক্ষ ২৭ হাজার হেক্টর থেকে বেড়ে এবার প্রায় ১ কোটি ৩৯ লক্ষ ৩৭ হাজার হেক্টর হয়েছে।
আখ – আখ চাষের এলাকা গতবারের ৫০ লক্ষ ৫৯ হাজার হেক্টর থেকে বেড়ে হয়েছে প্রায় ৫০ লক্ষ ৮৯ হাজার।
পাট ও মেস্তা - এ জাতীয় আশ ও তন্তু চাষের এলাকা গতবারের ৬ লক্ষ ৮২ হাজার হেক্টর থেকে বেড়ে এবার ৬ লক্ষ ৮৭ হাজার হেক্টর হয়েছে।
তুলো - এবার তুলো চাষের এলাকা দাঁড়িয়েছে প্রায় ১ কোটি ৪ লক্ষ ৮২ হাজার হেক্টর। গত বছর ওই পরিমাণ ছিল ৭৭ লক্ষ ৭১ হাজার হেক্টর।
(CG/BD/DM
পরিবেশওঅরণ্যমন্ত্রক
সিওপি-১৪-র দশম দিনে ড্রট টুলবক্স-এর সূচনা হল
নয়াদিল্লি, ১১ সেপ্টেম্বর, ২০১৯
মরুকরণের বিরুদ্ধে লড়াইয়ে রাষ্ট্রসঙ্ঘের কনভেনশনের চতুর্দশ পার্টি কনফারেন্স বা সিওপি-১৪ বর্তমানে চলছে গ্রেটার নয়ডার ইন্ডিয়া এক্সপো সেন্টার অ্যান্ড মার্ট-এ। এর দশম দিনটি চিহ্নিত রাখা হয় খরার জন্য। রিও প্যাভেলিয়ন সেন্টারে আজকের সম্মেলন গোটা বিশ্ব জুড়ে খরার বিরুদ্ধে প্রস্তুতিকে সহায়তা করার জন্য চলতি যন্ত্রপাতি, পদ্ধতি এবং নীতির সাফল্য ও ব্যর্থতা নিয়ে আলোচনা হয়।
খরা প্রস্তুতি দিবসে উদ্বোধনী ভাষণে ইউএনসিসিডি-র কার্যকরী সচিব শ্রী ইব্রাহিম থিয়াও বলেন, দীর্ঘস্থায়ী উন্নয়ন ‘গোল-১৫’ অর্জন করতে খরা একটি প্রধান প্রতিবন্ধক। আমাদের খরার বিরুদ্ধে দ্রুত লড়াই করতে হবে। একে আমাদের ধূলিসাৎ করতে হবে এবং জলবায়ু পরিবর্তনকে রোধ করতে হবে। দারিদ্র্য দূরীকরণে, গ্রহের সুরক্ষায় এবং সকল মানুষ যাতে ২০৩০-এর মধ্যে শান্তি এবং প্রগতি পান সেজন্য ২০১৫-য় রাষ্ট্রসঙ্ঘের সকল সদস্য দেশ একটি প্রস্তাব নিয়েছিল যাকে বলা হয় ‘দ্য সাস্টেনেবল ডেভেলপমেন্ট গোল্স’। এটিকে ‘গ্লোবাল গোল্স’ও বলা হয়।
রাষ্ট্রসঙ্ঘের খাদ্য এবং কৃষি সংস্থায় সাধারণ, জলবায়ু, জীববৈচিত্র্য, ভূমি এবং জল দপ্তরের সহ-অধিকর্তা শ্রী রেনে কাস্ত্রো, ঘানার কওমে নক্রুমা প্যান-আফ্রিকান সেন্টারের প্রেসিডেন্ট শ্রীমতী সানিয়া নক্রুমা উপস্থিত ছিলেন।
অনুষ্ঠানে খরার বিভিন্ন কারণ তুলে ধরা হয়। সেইসঙ্গে সূচনা হয় একটি টুলবক্স-এর যা খরার বিরুদ্ধে সবরকম ব্যবস্থা নেওয়ার জন্য ‘ওয়ান স্টপ শপ’। এটা এক ধরনের নলেজ ব্যাঙ্ক যা দেশগুলিকে খরার পূর্বাভাস দিতে সাহায্য করবে এবং খরার কার্যকরী মোকাবিলার ক্ষমতা বাড়াবে।
ইউএনসিসিডি সিওপি-১৪-এর ইন্ডিয়া প্যাভিলিয়নে প্রকৃতি সংরক্ষণ নিয়ে আন্তর্জাতিক স্তরে আলোচনাচক্রের আয়োজন করা হয়। পরিবেশ মন্ত্রকের আইজিএফ শ্রী দীপক কুমার সিনহা এবং আইইউসিএন, ইন্ডিয়ার দেশীয় প্রতিনিধি ডঃ বিবেক সাক্সেনা আলোচনাচক্রে অংশ নেন।
এছাড়াও, জমির গুণমানের অবক্ষয় প্রতিরোধ এবং দীর্ঘস্থায়ী উন্নয়নের লক্ষ্য সংক্রান্ত বিভিন্ন বিষয়ে গুরুত্বপূর্ণ অধিবেশনের আয়োজন করা হয়।
চলতি ইউএনসিসিডি সিওপি-১৪-র আয়োজক দেশ ভারত। এটি শুরু হয়েছে দোসরা সেপ্টেম্বর। চলবে ১৩ই সেপ্টেম্বর পর্যন্ত।
CG/AP/DM
(Visitor Counter : 88
প্রধানমন্ত্রীরদপ্তর
অস্ট্রেলিয়ার বাণিজ্য এবং পর্যটন মন্ত্রী জন ফ্যারেল-এর বলা একটি আখ্যাকে ভাগ করে নিয়ে প্রধানমন্ত্রীর ট্যুইট
নয়াদিল্লি, ১২ মার্চ, ২০২৩
ভারত এবং অস্ট্রেলিয়ার সমৃদ্ধ সাংস্কৃতিক সংযোগ নিয়ে প্রধানমন্ত্রী শ্রী নরেন্দ্র মোদী ট্যুইট করেছেন। সফররত অস্ট্রেলিয়ার প্রধানমন্ত্রীর সম্মানে দ্বিপ্রাহরিক আহারে একটি আখ্যানকে অস্ট্রেলিয়ার বাণিজ্য এবং পর্যটন মন্ত্রী জন ফ্যারেল ভাগ করে নিয়েছেন।
প্রধানমন্ত্রী ট্যুইট করে বলেন, “আমার বন্ধু প্রধানমন্ত্রী @AlboMP-র সম্মানে দ্বিপ্রাহরিক আহারে অস্ট্রেলিয়ার বাণিজ্য এবং পর্যটন মন্ত্রী জন ফ্যারেল একটি আকর্ষণীয় বিষয় ভাগ করে নিয়েছেন। গ্রেড ১এ মিসেস এবার্ট নামে একজন তাঁকে পড়িয়েছিলেন যা তার জীবনে গভীর রেখাপাত করে এবং তাঁর শিক্ষার ভিত্তির কৃতিত্ব তিনি তাঁকে দিতে চান।
মিসেস এবার্ট এবং তাঁর স্বামী ও কন্যা লিওনি ভারতের গোয়া থেকে ১৯৫০ সালে অ্যাডিলেডে যান এবং অস্ট্রেলিয়ার অ্যাডিলেডে একটি বিদ্যালয়ে তিনি পড়াতে শুরু করেন। তাঁর কন্যা লিওনি সাউথ অস্ট্রেলিয়া ইন্সটিটিউট অফ টিচার্স-এর সভানেত্রী নির্বাচিত হয়েছিলেন।
এই স্মৃতিচারণটি শুনে আমি সন্তোষ বোধ করছি। এর মধ্যে দিয়ে বোঝা যায় ভারত-অস্ট্রেলিয়ার গভীর সাংস্কৃতিক সংযোগকে। এটা অনুরূপভাবে এক হৃদয় ব্যঞ্জনা তৈরি করে যখন একজন তার শিক্ষিকার অবদানের কথা আন্তরিকতার সঙ্গে স্মরণ করে।”
PG/AB/ NS
(
প্রধানমন্ত্রীরদপ্তর
লেবাননের বেইরুটে বড় একটি বিষ্ফোরণের ঘটনায় প্রধানমন্ত্রীর শোক প্রকাশ
নয়াদিল্লী, ৫ আগস্ট, ২০২০
প্রধানমন্ত্রী শ্রী নরেন্দ্র মোদী লেবাননের বেইরুটে একটি বড় বিষ্ফোরণের ঘটনায় দুঃখ প্রকাশ করেছেন।
(এক ট্যুইট বার্তায় প্রধানমন্ত্রী বলেছেন, ‘বেইরুট শহরে বড় একটি বিষ্ফোরণের ঘটনায় আমি মর্মাহত। এই ঘটনায় বহু প্রাণ ও জীবনহানী হয়েছে। ক্ষতিগ্রস্ত পরিবারগুলি এবং আহতদের প্রতি আমাদের প্রার্থনা এবং সমবেদনা রইল।’
CG/CB/NS
প্রতিরক্ষামন্ত্রক
সেনাবাহিনীতে নতুন অস্ত্রসামগ্রী সামিল
নয়াদিল্লি, ২৪ মার্চ ২০২১
নতুন যুদ্ধ বিমান, অস্ত্রশস্ত্র প্রভৃতি রণসম্ভার সেনাবাহিনীতে সামিল করা একটি ধারাবাহিক প্রক্রিয়া। সম্প্রতি সেনাবাহিনীতে যে সমস্ত গুরুত্বপূর্ণ রণসম্ভার সামিল করা হয়েছে, তা নিম্নরূপ :
ভারতীয় সেনাবাহিনী : ১) চিতল হেলিকপ্টার, ২) আধুনিক হাল্কা ওজনের হেলিকপ্টার  মার্ক 0/I/II/III, ৩) এএলএইচ , ৪) ২০ এমএম টুরেট গান এবং ৫) ৭০ এমএম টুরেট গান।
ভারতীয় নৌ-বাহিনী : ১) ডোর্নিয়ার ২২৮ যুদ্ধ বিমান, ২) আধুনিক হাল্কা ওজনের হেলিকপ্টার  মার্ক III, ৩) চিতক হেলিকপ্টার এবং ৪) পি ৮১ যুদ্ধ বিমান।
ভারতীয় বিমান বাহিনী : ১) রাফাল যুদ্ধ বিমান, ২) হাল্কা ওজনবিশিষ্ট লড়াকু যুদ্ধ বিমান, ৩) সি-১৭ ও সি-১৩০ পরিবহণে উপযোগী যুদ্ধ বিমান এবং ৪) চিনুক ও অ্যাপাচে হেলিকপ্টার।
সরকার হাল্কা ওজনবিশিষ্ট হেলিকপ্টার সেনাবাহিনীতে সামিল করে আত্মনির্ভর ভারত গঠনে অঙ্গীকারবদ্ধ। গত ফেব্রুয়ারি মাস পর্যন্ত সরকার প্রতিরক্ষা ক্ষেত্রে বিভিন্ন সরঞ্জাম উৎপাদনে ৫২৩টি ইন্ডাস্ট্রিয়াল লাইসেন্স জারি করেছে। লোকসভায় আজ এক প্রশ্নের লিখিত জবাবে এই তথ্য দেন প্রতিরক্ষা প্রতিমন্ত্রী শ্রী শ্রীপাদ নায়েক।
কয়লামন্ত্রক
কয়লা উত্তোলনের জন্য কয়লা খনি নিলামের প্রযুক্তিগত দরপত্র খোলার প্রক্রিয়া শুরু হয়েছে
নতুন দিল্লি, ৩০ সেপ্টেম্বর, ২০২০
৩৮টি কয়লা খনি নিলাম প্রক্রিয়ার অঙ্গ হিসেবে অনলাইন এবং অফ লাইন দরপত্রগুলি আজ খোলা হয়েছে। নতুন দিল্লিতে সকাল ১০টায় দর দাতাদের উপস্থিতিতে এই দরপত্রগুলি খোলা হয়। দর দাতাদের এই নিলাম প্রক্রিয়ায় অংশগ্রহণের জন্য ভার্চুয়াল মাধ্যমের ব্যবস্থা করা হয়েছিল। গত ১৮ই জুন খনি মন্ত্রক ৩৮টি কয়লা খনি থেকে কয়লা উত্তোলনের জন্য নিলাম প্রক্রিায়া চালু করে। এই নিলাম প্রক্রিয়ায় প্রযুক্তিগত সাহায্যে দরপত্র দাখিল করার সুযোগ ছিল গতকাল দুপুর ২টো পর্যন্ত।
প্রথমে অনলাইনের মাধ্যমে জমা করা দর দাতাদের দরপত্রগুলি খোলা হয়। এর পরে অফ লাইনে দর দাতাদের সিল যুক্ত খানে জমা করা দরপত্রগুলি খোলা হয়। পুরো প্রক্রিয়াটি ভার্চুয়াল মাধ্যমে দেখার ব্যবস্থা করা হয়। ২৩টি কয়লা খনির জন্য মোট ৭৬টি দরপত্র গৃহীত হয়েছে। ১৯টি কয়লা খনির জন্য দুটি বা তার বেশি দরপত্র গৃহীত হয়েছে।
মোট ৪২টি সংস্থা এই নিলাম প্রক্রিয়ায় তাদের দরপত্র জমা করেছে। প্রযুক্তিগত মূল্যায়ন কমিটির দ্বারা এই দরপত্রগুলি মূল্যায়ন করা হবে এবং প্রযুক্তিগতভাবে যোগ্য দর দাতাদের আগামী ১৯শে অক্টোবর এমএসটিসি পোর্টালের মাধ্যমে পরিচালিত বিদ্যুতিন নিলামে অংশ নেওয়ার জন্য তালিকাভুক্ত করা হবে।
CG/SS/SKD
(Visitor Counter : 141
প্রতিরক্ষামন্ত্রক
পূর্বাঞ্চলীয় সেনা কমান্ডের পক্ষ থেকে সেনা দিবস উদযাপন
কলকাতা, ১৫ জানুয়ারী, ২০১৯
পূর্বাঞ্চলীয় সেনা কমান্ডের পক্ষ থেকে আজ কলকাতায় কমান্ডের সদর দপ্তর ফোর্ট উইলিয়ামে যথাযথ মর্যাদায় সেনা দিবস উদযাপন করা হয়। উল্লেখ করা যেতে পারে, ১৯৪৯-এ আজকের দিনেই ভারতীয় সেনাবাহিনীর প্রথম কমান্ডার-ইন-চিফ হিসেবে লেঃ জেনারেল  কে এম কারিয়াপ্পা দায়িত্বগ্রহণ করেন। এই ঘটনাকে স্মরণে রাখতেই প্রতি বছর ১৫ জানুয়ারি সেনা-দিবস উদযাপন করা হয়।
এই উপলক্ষ্যে আয়োজিত অনুষ্ঠানে কমান্ডের জেনারেল অফিসার কমান্ডিং-ইন-চিফ লেঃ জেনারেল এম এম নারাভানে ফোর্ট উইলিয়ামের বিজয় স্মারকে পুস্পার্ঘ্য অর্পণ করে বীর শহীদ সেনানীদের শ্রদ্ধা জানান। আজ পূর্ব কমান্ডের সব সেনা স্টেশনে এ ধরণের অনুষ্ঠানের আয়োজন করা হয়েছে।
সেনা দিবস উদযাপনের অঙ্গ হিসেবে দৃষ্টান্তমূলক পেশাদারী সেবার জন্য কমান্ডের পাঁচটি ইউনিটকে চিফ অফ্ আর্মি স্টাফ শংশাপত্র দেওয়া হয়।
উল্লেখ করা যেতে পারে, প্রতি বছর আজকের দিনে সেনাবাহিনী দেশের শান্তি ও নিরাপত্তা সুনিশ্চিত করতে এবং তাদের দায়বদ্ধতার প্রতি দৃঢ় সংকল্প থাকতে শপথ গ্রহণ করে থাকে।
CG/BD/NS
(Visitor Counter : 77
প্রধানমন্ত্রীরদপ্তর
পাঞ্জাবের হোসিয়ারপুরে দুর্ঘটনায় নিহতদের উদ্দেশে শোক প্রকাশ প্রধানমন্ত্রীর
প্রধানমন্ত্রীর জাতীয় ত্রাণ তহবিল থেকে এককালীন অর্থ সাহায্যের ঘোষণা
নয়াদিল্লি, ১৪ এপ্রিল,২০২৩
প্রধানমন্ত্রী শ্রী নরেন্দ্র মোদী পাঞ্জাবের হোসিয়ারপুরে এক দুর্ঘটনায় নিহতদের উদ্দেশে গভীর শোক প্রকাশ করেছেন। তিনি প্রধানমন্ত্রীর জাতীয় ত্রাণ তহবিল থেকে দুর্ঘটনায় নিহতদের জন্য এককালীন অর্থ সাহায্য ঘোষণা করেছেন।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে :
“পাঞ্জাবের হোসিয়ারপুরে নিহতদের উদ্দেশে শোক প্রকাশ করে প্রধানমন্ত্রী @narendramodi প্রধানমন্ত্রীর জাতীয় ত্রাণ তহবিল থেকে প্রত্যেক নিহতের নিকটাত্মীয়দের জন্য এককালীন ২ লক্ষ টাকা অর্থ সাহায্য হিসেবে ঘোষণা করেছেন। আহতরা পাবেন ৫০ হাজার টাকা করে।”
PG/AB/DM/
(
তথ্যওসম্প্রচারমন্ত্রক
জাতীয় হেল্পলাইন নম্বরগুলি প্রচারে পরামর্শ
নতুন দিল্লি, ৩০ মে, ২০২১
কেন্দ্রীয় তথ্য ও সম্প্রচার মন্ত্রক সমস্ত বেসরকারি টিভি চ্যানেলকে নিম্নলিখিত জাতীয় হেল্পলাইন নম্বরগুলি টিকার বা অন্য উপযুক্ত পদ্ধতিতে প্রাইম টাইমে নিয়মিত ব্যবধানে সচেতনতা গড়ে তুলতে আরও বেশি প্রচারের জন্য আজ এক পরামর্শ জারি করেছে। জাতীয় স্তরের এই হেল্পলাইন নম্বরগুলি হল -
সাধারণ মানুষের সুবিধার্থে সরকার জাতীয় স্তরের এই হেল্পলাইন নম্বরগুলি চালু করেছিল। বেসরকারি টিভি চ্যানেলগুলিকে ওই পরামর্শে আরও উল্লেখ করা হয়েছে, কোভিড চিকিৎসা বিধি, কোভিড আদর্শ আচরণ এবং টিকাকরণ - গুরুত্বপূর্ণ এই তিনটি বিষয়ে সাধারণ মানুষকে আরও বেশি সচেতন করে তোলার জন্য সরকার গত কয়েক মাস ধরে মুদ্রণ, টেলিভিশন, বেতার এবং সামাজিক মাধ্যমে জাতীয় স্তরের হেল্পলাইন নম্বরগুলি সম্পর্কে ব্যাপক প্রচার চালিয়ে আসছে।
কোভিড চিকিৎসা বিধি, কোভিড আদর্শ আচরণ এবং টিকাকরণ সম্পর্কে সাধারণ মানুষকে সচেতন ও তথ্যাভিজ্ঞ করে তুলে বর্তমান মহামারীর বিরুদ্ধে লড়াইয়ে সরকারের যাবতীয় প্রচেষ্টায় বেসরকারি টিভি চ্যানেলগুলির এই উদ্যোগ পরিপূরক ভূমিকা পালন করবে। নিঃসন্দেহে এই কৃতিত্ব বেসরকারি টিভি চ্যানেলগুলির প্রাপ্য। ওই পরামর্শে বেসরকারি টিভি চ্যানেলগুলিকে সাধারণ মানুষের স্বার্থে জাতীয় স্তরের উপরোক্ত চারটি হেল্পলাইন নম্বর আরও বেশি করে প্রচারের অনুরোধ করা হয়েছে।
CG/BD/AS/
(Visitor Counter : 152
ভারী শিল্প মন্ত্রক
কেন্দ্র শিল্পের ব্যাপক এবং অবিরাম বিকাশের জন্য ব্যবস্থা গ্রহণ করেছে
নতুন দিল্লি, ০৮ ফেব্রুয়ারি, ২০২২
সরকার একজন নীতিনির্ধারক হিসেবে শিল্পের ব্যাপক এবং অব্যাহতভাবে বিকাশের জন্য ব্যবস্থা গ্রহণ করেছে। বিভিন্ন প্যাকেজের মাধ্যমে অর্থনৈতিক গতি বজায় রাখা এবং তাকে আরও উন্নত করার প্রচেষ্টা চালানো হচ্ছে। সম্প্রতি অটো সেক্টরকে উজ্জীবিত করার জন্য বেশকিছু পদক্ষেপ গ্রহণ করা হয়েছে।
১) সরকার উন্নত মানের স্বয়ংচালিত প্রযুক্তিপণ্য গুলির অভ্যন্তরীণ উৎপাদনকে উৎসাহিত করতে বিবিধ ব্যবস্থা গ্রহণ করেছে। দেশে অটোমোবাইল শিল্পের জন্য পাঁচ বছরের মেয়াদে ২৫,৯৩৮ কোটি টাকা বাজেটে খরচ করা হয়েছে।
২) গত ১২ই মে, ২০২১ তারিখে সরকার দেশে ব্যাটারির দাম কমানোর জন্য অ্যাডভান্স কেমিস্ট্রি সেল তৈরির জন্য একটি প্রোডাকশন লিংক ইন্সেন্টিভ, পি এল আই অনুমোদন করেছে। ব্যাটারির দাম কমার ফলে বৈদ্যুতিক গাড়ির খরচ কমবে এবং বিক্রি অনেকটাই বাড়বে।
৩) স্বেচ্ছামূলক যানবাহন স্ক্রাপিং নীতি ঘোষণা, পুরনো এবং অযোগ্য যানবাহনগুলোকে সরিয়ে ফেলার জন্য।
৪) পাইকারি এবং খুচরা বাণিজ্য ও যানবাহন মেরামতকে এমএসএমই উন্নয়ন আইনের আওতায় আনা হয়েছে।
৫) ২০২১-২২ অর্থবছরের বাজেটে পাবলিক ট্রান্সপোর্ট অর্থাৎ বাস পরিষেবা বৃদ্ধির জন্য একটি প্রকল্প ঘোষণা করা হয়েছে, এ জন্য ব্যয় ধরা হয়েছে ১৮ হাজার কোটি টাকা।
দেশে বৈদ্যুতিক গাড়ি ব্যবহার বাড়াতে সরকার বহুবিধ ব্যবস্থা গ্রহণ করেছে। এর পাশাপাশি, বিকল্প জ্বালানি হিসেবে ইথানল, সিএনজি এলপিজি, গ্রীন হাইড্রোজেন ব্যবহারের উদ্যোগ নেওয়া হয়েছে।
আজ লোকসভায় এক লিখিত প্রশ্নের জবাবে কেন্দ্রীয় ভারী শিল্প প্রতিমন্ত্রী শ্রী কৃষাণ পাল গুরজার এই তথ্য জানিয়েছেন।
CG/ SB
(Visitor Counter : 101
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বে চালু প্রকল্প এবং ভবিষ্যৎ কর্মপরিকল্পনা নিয়ে পর্যালোচনা বৈঠকে ডঃ জিতেন্দ্র সিং
নয়াদিল্লি, ০৩ জুন ২০১৯
কেন্দ্রীয় উত্তর-পূর্বাঞ্চল উন্নয়ন প্রতিমন্ত্রী ডঃ জিতেন্দ্র সিং আজ নতুন দিল্লিতে মন্ত্রক ও উত্তর-পূর্বাঞ্চলীয় পরিষদের আধিকারিকদের সঙ্গে এক পর্যালোচনা বৈঠকে মিলিত হন। বৈঠকে মন্ত্রকের সচিব ডঃ ইন্দরজিৎ সিং এবং পরিষদের সচিব শ্রী রাম ম্যুইভা উপস্থিত ছিলেন। পর্যালোচনা বৈঠকে আধিকারিকরা উত্তর-পূর্বাঞ্চলে চালু প্রকল্পগুলির অগ্রগতি সম্পর্কে মন্ত্রীকে অবহিত করেন। এছাড়াও, তাঁকে শীঘ্র চালু হতে চলা বিভিন্ন উদ্যোগ ও কর্মসূচি সম্পর্কে জানানো হয়।
দিল্লিতে উত্তর-পূর্বাঞ্চলের ছাত্রছাত্রীদের জন্য জওহরলাল নেহরু বিশ্ববিদ্যালয়ে যে ছাত্রাবাস নির্মাণ করা হচ্ছে, তার জন্য ১১ কোটি টাকা বরাদ্দ করা হয়েছে বলেও ডঃ সিং-কে জানানো হয়েছে। এই ছাত্রাবাসে ২২৪টি কক্ষ থাকছে, যেখানে ৪২৪ জন ছাত্রছাত্রী থাকতে পারবে। এই ২২৪টি কক্ষের মধ্যে ২৪টি কক্ষ দিব্যাঙ্গ ছাত্রছাত্রীদের জন্য নির্দিষ্ট করা হয়েছে। আগামী সপ্তাহেই চতুর্থ তল বিশিষ্ট এই ছাত্রাবাসটির নির্মাণ কাজ শুরু হচ্ছে। এছাড়াও, বেঙ্গালুরুতে উত্তর-পূর্বাঞ্চলের ছাত্রীদের জন্য যে ছাত্রী নিবাসের উদ্বোধন করেছিলেন প্রধানমন্ত্রী, সম্প্রতি তা চালু হয়েছে বলেও ডঃ সিং-কে জানানো হয়েছে। নতুন দিল্লির দ্বারকাতে উত্তর-পূর্বাঞ্চলীয় সংস্কৃতি ও তথ্য কেন্দ্র গড়ে তোলার বিষয়েও বৈঠকে আলোচনা করা হয়। এই কেন্দ্র গড়ে তুলতে খরচ ধরা হয়েছে প্রায় ৫০ কোটি টাকা। ডঃ সিং জানান, প্রধানমন্ত্রী শ্রী নরেন্দ্র মোদীর নেতৃত্বে বর্তমান সরকার উত্তর-পূর্বাঞ্চলের সামগ্রিক বিকাশে অগ্রাধিকার দিয়ে আসছে। এই অঞ্চলে চালু প্রকল্পগুলির দ্রুত রূপায়ণে যাবতীয় প্রয়াস নেওয়া হবে বলেও ডঃ সিং জানান। তিনি আরও জানান, উত্তর-পূর্বাঞ্চলের মানুষের বর্তমান অবস্থা সম্পর্কে সরাসরি খোঁজখবর নিতে কেন্দ্রীয় মন্ত্রীরা শীঘ্রই এই অঞ্চল সফরে যাবেন।
SSS/BD/SB
(Visitor Counter : 74
সারওরসায়নমন্ত্রক
কোভিড-১৯ লকডাউনের মধ্যেও সার উৎপাদন ও সরবরাহ ক্ষেত্রে কৃষকরের চাহিদা পূরণ হয়েছে
নতুন দিল্লি, ১৯ এপ্রিল, ২০২০
কোভিড-১৯ কারণে দেশ জুড়ে চলা লকডাউনের জেরে একাধিক সমস্যা সত্বেও সার দফতর, রেল মন্ত্রক, বন্দর কর্তৃপক্ষ এবং রাজ্য সরকারের সর্বত্র প্রয়াসের ফলে সার উৎপাদন ও সরবরাহ ক্ষেত্রে কৃষকরের চাহিদা পূরণ করেছে। লকডাউনের মধ্যে ১৭ এপ্রিল রেকর্ড পরিমাণ ৪১টি সারের রেক সরবরাহ করা হয়েছে।
গতকাল সন্ধ্যায় ট্যুইটে এ সম্পর্কে অবহিত করে কেন্দ্রীয় সার ও রাসায়ন মন্ত্রী শ্রী ডি ভি সদানন্দ গৌড়া জানিয়েছেন, "ফসল বোনার আগে কৃষকদের কাছে সারের সহজলভ্যতা নিশ্চিত করতে আমরা বদ্ধপরিকর।
গতকাল লকডাউন চলাকালীন সময়ে ৪১টি সারের রেক কারখানা এবং বন্দর থেকে সরবরাহ করা হয়েছে, যা একদিনে সর্বোচ্চ।"
তিনি জানিয়েছেন, আসন্ন খরিফ মরসুমে কৃষকদের জমিতে পর্যাপ্ত পরিমাণে সারের সরবরাহ নিশ্চিত করার জন্য সার ও রাসায়ন মন্ত্রক যে প্রতিশ্রুতি দিয়েছিল, তা বজায় রেখেছে।
কেন্দ্রীয় মন্ত্রী আরও বলেছেন যে, দেশে সারের কোনও সমস্যা নেই এবং কোনও রকম আতঙ্কের প্রয়োজন নেই। তিনি বলেছেন যে রাজ্য সরকারগুলির হাতে পর্যাপ্ত পরিমাণ সার রয়েছে। শ্রী গৌড়া আরও বলেছেলেন, "আমরা রাজ্যের কৃষিমন্ত্রীদের সাথে যোগাযোগ রেখে চলছি।
ভারত সরকার, অত্যাবশ্যকীয় পণ্য আইনের আওতায় দেশে সার কারখানা পরিচালনার অনুমতি দিয়েছে, যাতে কৃষিক্ষেত্রে লকডাউনের কোন প্রভাব না পড়ে।
(CG/SS
ক্রেতা, খাদ্যএবংগণবন্টনমন্ত্রক
দেশে লোক আদালত অনুষ্ঠিত হবে আগামী ১২ নভেম্বর
ক্রেতা স্বার্থ-সংশ্লিষ্ট অমীমাংসিত মামলাগুলি দ্রুত নিষ্পত্তির লক্ষ্যে লোক আদালতে পাঠানোর পরামর্শ
নয়াদিল্লি, ৬ অক্টোবর ২০২২
পরিষেবা সংক্রান্ত মামলাগুলির নিষ্পত্তির লক্ষ্যে জাতীয় লোক আদালত বসছে আগামী ১২ নভেম্বর। ক্রেতা স্বার্থ-সংশ্লিষ্ট মামলাগুলির নিষ্পত্তি ও মীমাংসা করা হবে এই আদালতে। এজন্য প্রয়োজনীয় প্রস্তুতিপর্বের কাজ ইতিমধ্যেই শুরু হয়ে গেছে। সবক’টি ক্রেতা কমিশনকেই পরামর্শ দেওয়া হয়েছে বকেয়া বা মুলতুবি মামলাগুলি লোক আদালতে পাঠানোর জন্য। এ ধরনের মামলাগুলির তালিকা তৈরির কাজটি নিয়মিতভাবে পর্যবেক্ষণ করা হচ্ছে সংশ্লিষ্ট দপ্তরের পক্ষ থেকে।
ক্রেতা সাধারণ যাতে তাঁদের প্রাপ্য সর্বোচ্চ সুযোগ-সুবিধাগুলি থেকে কোনভাবেই বঞ্চিত না হন তা নিশ্চিত করতে সংশ্লিষ্ট দপ্তরের পক্ষ থেকে এসএমএস ও ই-মেল মারফৎ যোগাযোগ রাখা হচ্ছে সংশ্লিষ্ট ক্রেতা, সংস্থা ও কোম্পানিগুলির সঙ্গে। ক্রেতা কমিশনে ঝুলে থাকা মামলাগুলির সঙ্গে যুক্ত ৩ লক্ষ ব্যক্তি ও সংস্থার ফোন নম্বর ও ই-মেল আইডি নথিভুক্ত রয়েছে দপ্তরের কাছে। জানা গেছে যে ক্রেতা কমিশনগুলির কাছে এখনও ২০০টির মতো মামলার নিষ্পত্তি বাকি থেকে গেছে। এ সম্পর্কে কমিশনগুলির সঙ্গে এক ভিডিও সম্মেলনেরও আয়োজন করে সংশ্লিষ্ট ক্রেতা বিষয়ক দপ্তর।
প্রযুক্তির সহায়তায় একটি পৃথক লিঙ্কও গড়ে তোলা হচ্ছে যাতে বকেয়া মামলাগুলির নির্দিষ্ট ক্রমিক সংখ্যা চিহ্নিত করে সেগুলি লোক আদালতে সহজেই স্থানান্তর করা যায়। ই-মেল ও এসএমএস-এর মাধ্যমে এই লিঙ্কের বিষয়টি সংশ্লিষ্ট সকল পক্ষকে জানিয়ে দেওয়া হবে।
অন্যদিকে, তথ্য ও পরিসংখ্যানের ভিত্তিতে জানা গেছে যে ব্যাঙ্ক পরিষেবার ক্ষেত্রে অভিযোগ সংক্রান্ত ঝুলে থাকা মামলাগুলির মোট সংখ্যা বর্তমানে ৭১,৩৭৯টি। বিমা, ই-কমার্স, বিদ্যুৎ এবং রেলের ক্ষেত্রে এই ধরনের ঝুলে থাকা মামলার সংখ্যা যথাক্রমে ১,৬৮,৮২৭, ১,২৪৭, ৩৩,৯১৯ এবং ২,৩১৬টি। অগ্রাধিকারের ভিত্তিতে এই মামলাগুলির নিষ্পত্তির চেষ্টা করা হচ্ছে।
প্রসঙ্গত উল্লেখ্য, ক্রেতা বিষয়ক দপ্তর ক্রেতা কমিশনের আওতায় থাকা মামলাগুলির নিষ্পত্তির বিষয়টির ওপর নিরন্তরভাবে নজর রাখছে। প্রয়োজনে জাতীয় আইনগত পরিষেবা কর্তৃপক্ষের  সঙ্গেও সমন্বয় রক্ষার চেষ্টা করা হচ্ছে। এর লক্ষ্য ও উদ্দেশ্য হল, ক্রেতা স্বার্থ-সংশ্লিষ্ট মামলাগুলি যাতে জাতীয় লোক আদালতের মাধ্যমে নিষ্পত্তি করা সম্ভব হয়।
লোক আদালতে অমীমাংসিত মামলাগুলি পাঠানোর কাজে সহায়তার উদ্দেশে http://cms.nic.in/ncdrcusersWeb/lad.do?method=lalp এই লিঙ্কটি খোলা হয়েছে। 1915 নম্বরেও এ ব্যাপারে যোগাযোগ করা যেতে পারে।
(PG/SKD/DM
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৯ এপ্রিল, ২০২২
দেশ জুড়ে টিকাকরণ অভিযানে এ পর্যন্ত ১৮৮ কোটি ৬৫ লক্ষ টিকা দেওয়া হয়েছে।
ভারতে চিকিৎসাধীন সংক্রমিতের সংখ্যা বর্তমানে ১৭ হাজার ৮০৪।
মোট সংক্রমিতের ০.০৪ শতাংশ চিকিৎসাধীন।
বর্তমানে কোভিড মুক্ত হওয়ার হার ৯৮.৭৪ শতাংশ।
গত ২৪ ঘন্টায় আরোগ্য লাভ করেছেন ২ হাজার ৪৯৬ জন।
সারা দেশে এ পর্যন্ত মোট সুস্থ হয়েছেন ৪ কোটি ২৫ লক্ষ ৩০ হাজার ৬২২ জন।
গত ২৪ ঘন্টায় নতুন করে সংক্রমিত হয়েছেন ৩ হাজার ৩৭৭ জন।
দৈনিক সংক্রমিতের হার ০.৭১ শতাংশ।
সাপ্তাহিক সংক্রমিতের হার ০.৬৩ শতাংশ।
মোট নমুনা পরীক্ষা হয়েছে ৮৩ কোটি ৬৯ লক্ষ।
গত ২৪ ঘণ্টায় ৪ লক্ষ ৭৩ হাজার ৬৩৫টি নমুনা পরীক্ষা হয়েছে।
(CG/CB/SB
শিল্পওবাণিজ্যমন্ত্রক
বাণিজ্য ক্ষেত্রের উচ্চপর্যায়ের উপদেষ্টা গোষ্ঠী গঠন
নয়াদিল্লি, ২৮ সেপ্টেম্বর, ২০১৮
বাণিজ্য ক্ষেত্রের জন্য একটি উচ্চ পর্যায়ের উপদেষ্টা গোষ্ঠী গঠনের বিষয়ে বাণিজ্য ও শিল্প মন্ত্রী সুরেশ প্রভু সম্মতি জানিয়েছেন। বর্তমান বিশ্বের বাণিজ্যিক পরিস্হিতির সুযোগ-সুবিধা চিহ্নিত করে এগিয়ে চলা ও নানা সমস্যা মোকাবিলার বিষয়ে এই কমিটি সুপারিশ করবে। সারা বিশ্বের বাজারে ভারতের অংশীদারিত্ব ও গুরুত্ব বাড়ানোর পন্হা পদ্ধতিও খতিয়ে দেখবে উচ্চপর্যায়ের এই কমিটি।
অক্সাস রিসার্চ অ্যান্ড ইনভেস্টমেন্টসের নির্দেশক ডঃ সুরজিৎ এম. ভাল্লা কমিটি সভাপতিত্ব করবেন। অন্য সদস্যদের মধ্যে থাকবেন প্রাক্তন বিদেশ সচিব এস. জয়শঙ্কর, প্রাক্তন বাণিজ্য সচিব প্রতিযোগিতা আপিলেট ট্রাইবিউনালের সদস্য রাজীব সেন, কেন্দ্রের মুখ্য অর্থনৈতিক উপদেষ্টা সঞ্জীব সান্যাল, কোয়ালিটি কাউন্সিলের চেয়ারম্যান আদিল জৈনুলভাই, বিশ্ব বাণিজ্য সংস্হার প্রাক্তন উপ-মহানির্দেশক ডঃ হর্ষবর্ধন সিং, এনসিএইআর-এর মহানির্দেশক ডঃ শেখর শাহ, বিদেশ নীতির উপদেষ্টা ডঃ বিজয় চৌথাইওয়ালে, আইআইএম বেঙ্গালুরুর ডঃ পুলক ঘোষ, বিশ্ব বাণিজ্য সংস্হায় ভারতের প্রাক্তন দূত জয়ন্ত দাশগুপ্ত, রাজীব কে লুথরা ও সিআইআই-এর মহিনির্দেশক চন্দ্রজিৎ ব্যানার্জী।
এই উচ্চ পর্যায়ের উপদেষ্ঠা গোষ্ঠী আসামী দু’মাসে নিয়মিত বৈঠক করবে এবং তাদের কাজের বিষয়গুলি খতিয়ে দেখে নিজেদের সুপারিশ পেশ করবে।
CG/SC/NS/…
(Visitor Counter : 105
বিজ্ঞানওপ্রযুক্তিমন্ত্রক
বিজ্ঞান ও কারিগরি গবেষণা পর্ষদ বিজ্ঞানের বিভিন্ন ক্ষেত্রে আন্তর্জাতিক নারী ও কন্যা দিবসে ২০২১-এর উৎকর্ষ পুরস্কার ঘোষণা করেছে
নতুন দিল্লি, ১৩ ফেব্রুয়ারি, ২০২১
২০২১-এর আন্তর্জাতিক নারী ও বালিকা দিবসে বিজ্ঞান ও কারিগরি ক্ষেত্রে উৎকর্ষের স্বীকৃতি স্বরূপ ন্যাশনাল সায়েন্স অ্যাকাডেমির চার মেধাবী যুবতী পুরষ্কৃত হয়েছেন। অভিনব গবেষণাধর্মী ধ্যানধারণার স্বীকৃতি হিসেবে ধারাবাহিকভাবে তিন বছর অসামান্য অবদানের স্বীকৃতি স্বরূপ বিজ্ঞান ও কারিগরি গবেষণা পর্ষদের পক্ষ থেকে পুরস্কার জয়ীদের ১৫ লক্ষ টাকা অনুদান সহায়তা দেওয়া হয়েছে।
উল্লেখ করা যেতে পারে, কেন্দ্রীয় বিজ্ঞান ও প্রযুক্তি দপ্তরের স্বশাসিত সংস্থা বিজ্ঞান ও কারিগরি গবেষণা পর্ষদ  এই পুরস্কার দিয়ে থাকে। ২০১৩ সাল থেকে বিজ্ঞন ও কারিগরি ক্ষেত্রের মৌলিক গবেষণাধর্মী কাজ কর্মের স্বীকৃতি স্বরূপ এই পুরস্কার দিয়ে আসা হচ্ছে। ৪০ বছরের কম বয়সী মহিলাদের এককালীন এই পুরস্কার দেওয়া হয়। জাতীয় স্তরের বিজ্ঞান ও কারিগরি প্রতিষ্ঠানগুলি থেকে এক বা একাধিক ক্ষেত্রে অসামান্য কাজের স্বীকৃতি স্বরূপ যাঁরা সম্মানিত হয়েছেন, তাদেরকে ওই পর্ষদের পক্ষ থেকে উৎকর্ষতার স্বীকৃতি পুরস্কারের মনোনীত করা হয়।
এবার যে চার জন মহিলা বিজ্ঞানী পর্ষদের পক্ষদের থেকে পুরস্কারের জন্য মনোনীত হয়েছেন, তাঁরা হলেন – বোম্বে আইআইটি-র সহকারী অধ্যাপক ডঃ শোভনা কাপুর, মুম্বাইয়ের ন্যাশনাল ইনস্টিটিউট ফর রিসার্চ ইন রিপ্রোডাকটিভ হেল্থ প্রতিষ্ঠানের ডঃ অন্তরা বন্দ্যোপাধ্যায়, হায়দ্রাবাদের ন্যাশনাল ইনস্টিটিউট অফ্ অ্যানিমেল বায়ো টেকনোলজি প্রতিষ্ঠানের বিজ্ঞানী ডঃ সনু গান্ধী এবং রাজস্থানে যোধপুর আইআইটি-র সহকারী অধ্যাপক ঋতু গুপ্তা।
বিদ্যুৎমন্ত্রক
১৫ তম পূর্ব এশিয়া সম্মেলনে শক্তি মন্ত্রীদের বৈঠক
নতুন দিল্লি, ১৬ সেপ্টেম্বর, ২০২১
১৫ তম পূর্ব এশিয়া সম্মেলনে আজ ভার্চুয়াল মাধ্যমে শক্তি মন্ত্রকের মন্ত্রীদের নিয়ে এক বৈঠকের আয়োজন করা হয়েছিল। এই বৈঠকে কেন্দ্রীয় বিদ্যুৎ মন্ত্রকের প্রতিমন্ত্রী শ্রী কৃষ্ণপাল গুর্জর সহ মন্ত্রকের অন্যান্য শীর্ষ আধিকারিকরা উপস্থিত ছিলেন।
এই বৈঠকের মূল বিষয় ভাবনা ছিল “আমরা যত্নশীল, আমরা প্রস্তুত, আমরা সমৃদ্ধশালী”। এর মূল লক্ষ্যই হলো এশীয় দেশগুলির মধ্যে শক্তি সুরক্ষা সুনিশ্চিত করা এবং শক্তি ক্ষেত্রে পরিবর্তনের লক্ষ্য অনুসরণের প্রচেষ্টায় সমন্বয় সাধন করা। এর ফলে এশীয় অঞ্চলের মানুষ উপকৃত হবেন।
বৈঠকে ভারতের পক্ষ থেকে জানানো হয়েছে যে এশিয়ান দেশগুলি তাদের কাছে অত্যন্ত গুরুত্বপূর্ণ অঞ্চল হিসেবে বিবেচিত হয়ে আসছে। ভারত ‘কার্যকরী পূব’ নীতি ও কৌশল অনুযায়ী যথাযথ পদক্ষেপ গ্রহণ করেছে। এমনকি ভারত – প্রশান্ত মহাসাগরীয় অঞ্চলে বিশেষ জোর দিয়েছে ভারত। এদিনের বৈঠকে কেন্দ্রীয় মন্ত্রী ভারতে শক্তি ক্ষেত্রে রূপান্তর, পরিকল্পনা, নীতি গ্রহণ সমস্যা মোকাবিলা এবং কার্বন নিঃসরণ হ্রাসের লক্ষ্যে গৃহীত পদক্ষেপের কথা তুলে ধরেন।
CG/SS/SKD/
(Visitor Counter : 108